cyanic-selkie/wikianc huggingface dataset:
Liquigas
2013. gada sezonā Liquigas-Cannondale kļuva par Cannondale Pro Cycling, kad par galveno sponsoru kļuva Cannondale Bicycle Corporation kopā ar Brixia Sports. 2014. gada augustā komanda paziņoja par mērķiem 2015. gada sezonā apvienoties ar .
Mana ģimene
"Mana ģimene" ir 1982. gada latviešu padomju televīzijas divsēriju spēlfilma. Filmas režisors ir Pēteris Krilovs. Filma uzņemta Rīgas Kinostudijā.
Sižets
Roņu ģimene - māte, skolotāja Zaiga, tēvs, bijušais autosportists Valters un dēls Roberts - izskatās tik saskanīga, ka par viņiem veidos televīzijas raidījumu. Pamazām atklājas, ka šī tomēr nav nekāda paraugģimene.
Christmas Portrait
Christmas Portrait ir amerikāņu populārās mūzikas dueta The Carpenters pirmais Ziemassvētku albums un devītais studijas albums, kas izdots 1978. gada 13. oktobrī.
Albumā iekļauta duetam raksturīgās Ziemassvētku dziesmas “Merry Christmas Darling” pārskatīta versija, kurā iekļauts Kārenas Kārpenteres pārrakstīts vokāls (izdarīts pēc viņas lūguma). Tajā ir iekļauta arī viena no divām "Santa Claus Is Comin' to Town" versijām (īsa, paātrināta versija). Lēnāka versija, kas ierakstīta 1974. gadā, kā arī citas neizmantotās dziesmas, kas ierakstītas šī albuma seansu laikā, tika izdotas vēlākajā Carpenters Ziemassvētku albumā An Old-Fashioned Christmas.
Epidēmija
Epidēmija (no el (epidēmía), kas savukārt no ἐπί (epi) — 'starp' un δῆμος (demos) — 'tauta') ir masveida saslimšana ar kādu slimību noteiktā laika posmā un vietā. Epidēmiju plašā mērogā vai pat pa visu pasauli sauc par pandēmiju. Epidēmijas parasti izraisa kāda infekcijas slimība: mēris, gripa, tuberkuloze un citas. Slimību, kas sastopama tikai kādā noteiktā ģeogrāfiskajā apgabalā, sauc par endēmiju. Zinātni, kas pēta epidēmiju rašanos, izplatīšanos un veidus, kā tās apkarot, sauc par epidemioloģiju.
Visnāvējošākā epidēmija (pandēmija) pēc mirušo skaita bija mēra epidēmija Eiropā un Āzijā (tā sauktā Melnā nāve) 14. gadsimta vidū (1338—1351), kopējais mirušo skaits bija vismaz 75 miljoni. Otra nāvējošākā bija Spāņu gripas pandēmija, kas laika posmā no 1918. līdz 1920. gadam paņēma vismaz 50 miljonus cilvēku dzīvību. Trešajā vietā tiek ierindota HIV/AIDS epidēmija, kas turpinās kopš 1981. gada un ir paņēmusi vismaz 25 miljonus dzīvību.
Zāmenhofa
Zāmenhofa var būt:
Ki-Adi-Mundi
Ki-Adi-Mundi (en) ir tēls "Džordža Lūkasa zinātniskās fantastikas filmu sērijā "Zvaigžņu kari". Filmās viņu attēlo Silas Karsons, bet animācijas seriālā "Zvaigžņu kari: Klonu kari viņu ieskaņo Braiens Džordžs.
Mundi bija viens no spēcīgākiem džediem. Filmā "Zvaigžņu kari: Situ atriebība" viņu Pavēles 66 laikā nogalināja viņa paša vadītie kloni.
Endrū Veikfīlds
Endrū Džeremijs Veikfīlds (en; dzimis ) ir bijušais britu gastroenterologs un medicīnas pētnieks, kuru izslēdza no Apvienotās Karalistes mediķu reģistra par viņa 1998. gadā publicēto pētījumu un citiem pierādītiem pārkāpumiem, kas atbalstīja šobrīd apgāzto apgalvojumu, ka pastāv sakarība starp masalu, cūciņu un masaliņu (MMR) vakcīnas izmantošanu un autisma un zarnu slimību parādīšanos.
Pēc pētījuma publicēšanas citi pētnieki nespēja atkārtot Veikfīlda atklājumus vai apstiprināt viņa hipotēzi par saistību starp MMR vakcīnu un autismu vai autismu un kuņģa-zarnu trakta slimībām. 2004. gadā Sunday Times žurnālists Braiens Dīrs veica izmeklēšanu, kas atklāja iepriekš nezināmu Veikfīlda finansiālu interešu konfliktu un līdz ar to vairums viņa publikācijas līdzautoru atsauca savu atbalstu pētījuma interpretācijai. Apvienotās Karalistes vispārējā medicīnas padome veica izmeklēšanu par iespējamiem Veikfīlda un divu viņa bijušo kolēģu pārkāpumiem. Izmeklēšana koncentrējās uz daudziem Dīra atklājumiem, ieskaitot to, ka ar autismu slimajiem bērniem tika veiktas nevajadzīgi invazīvas medicīnas procedūras, piemēram, kolonoskopija un lumbālpunkcija un to, ka Veikfīlds darbojās bez nepieciešamā ētikas padomes apstiprinājuma.
Vecā Kamārce
Vecā Kamārce (lejtecē arī Dokupe) ir Ventas (Packules lunkas) labā krasta pieteka Ventspilī un Ventspils novadā.
Vecā Kamārce ir bijusī Kamārces lejtece, kas kļuvusi par atsevišķu upi pēc Kamārces-Packules kanāla izveidošanas. Tek rietumu virzienā. Ietek Ventā pie Packules ciema.
Armands Zvirbulis
Armands Zvirbulis var būt:
Made in America
Made in America ir desmitais amerikāņu populārās mūzikas dueta The Carpenters studijas albums, kas izdots 1981. gada jūnijā. Dueta pēdējais albums, kas tika izdots Kārenas Kārpenteres dzīves laikā, sasniedza 52. vietu ASV un 12. vietu Apvienotajā Karalistē.
Marks Viduka
Marks Entonijs Viduka (en, dzimis ) ir bijušais Austrālijas futbolists, spēlējis uzbrucēja pozīcijā, bijis Austrālijas futbola izlases dalībnieks un kapteinis.
Savas karjeras laikā pārstāvējis Austrālijas komandu Melbourne Knights, Horvātijas komandu Dinamo Zagreb, Skotijas komandu Celtic un Anglijas komandas Leeds United, Middlesbrough un Newcastle United.
Austrālijas futbola izlasi pārstāvējis 2006. gada FIFA Pasaules kausā un 1996. gada vasaras olimpiskajās spēlēs.
Sasniegumi
Melbourne Knights
Dinamo Zagreb
Individuālie sasniegumi
Matiss de Lihts
Matiss de Lihts (nl, dzimis ) ir nīderlandiešu futbolists, spēlē aizsarga pozīcijā. Pašlaik (2022) de Lihts pārstāv Vācijas Bundeslīgas komandu Minhenes "Bayern" un Nīderlandes futbola izlasi.
Karjera
De Lihts Amsterdamas "Ajax" sastāvā debitēja kausa spēlē pret Willem II, kur pēc uznākšanas laukumā guva arī savus pirmos vārtus. Eiropas līgas finālā pret Manchester United de Lihts kļuva par visu laiku jaunāko futbolistu, kas ir spēlējis kādā no Eiropas fināliem. 2018. gada martā, pēc Joela Veltmana savainojuma, de Lihts kļuva par komandas kapteini. de Lihts ieguva Eiropas labākā jaunā spēlētāja balvu, kļūstot par pirmo aizsargu, kas to ir saņēmis. 2019. gada vasarā de Lihts par 75 miljoniem € pievienojās Turīnas "Juventus".
Nīderlandes futbola izlases sastāvā debitēja spēlē pret Bulgāriju.
Sasniegumi
Ajax
Juventus
Individuālie sasniegumi
Iepazīsties, mazie Fakeri
"Iepazīsties, mazie Fakeri" (en) ir 2010. gada ASV komēdija, kuras režisors ir Pols Veitzs. Galvenās lomas atveido Bens Stillers, Ouens Vilsons, Blaita Danere, Roberts De Niro, Džesika Alba, Terija Polo, Bārbra Streisande un Dastins Hofmans. Filmas pirmizrāde notika. Filma ir turpinājums 2000. gada filmai "Iepazīsties, mani vecāki" un 2004. gada filmai "Iepazīsties, Fakeri".
Džeks Bairns vēlas iecelt jaunu ģimenes patriarhu un šai lomai izvēlas Gregu.
Ivanovka (Šķilbēnu pagasts)
Ivanovka ir ciems Viļakas novada Šķilbēnu pagastā. Izvietojies pagasta centrālajā daļā 7,6 km no pagasta centra Rekovas, 22,3 km no novada centra Viļakas un 251,8 km no Rīgas.
Apdzīvotā vieta izvietojusies nomaļus no valsts autoceļiem.
Brīvā asociācija
Brīvā asociācija ir metode, ko izmanto psihoanalīzē un psihodinamikā. To attīstīja Zigmunds Freids, balstoties uz sava kolēģa Jozefa Breijera hipnotisko metodi.
Brīvās asociācijas tehnikas pamatjēga ir ļaut pacientam runāt ar sevi, meklējot savas atbildes, nevis izmantojot analītiķa idejas. Pacientu ierosina izsacīt to, kas pirmais ienāk tam prātā domu plūsmas rezultātā. Bieži vien tā izpaužas kā atsevišķu priekšmetu, darbību vai citu bezsižetisku objektu izsacīšana, kam nav jābūt saistītai ar galveno problēmu un no malas ir šķietami neloģiska, līdz šāda veida monologs noved pie kādas apziņas neapzinātas daļas aptveršanas, palīdzot atrisināt problēmu.
Emīls Vadbleds
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārta braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.
Vaidava (grupa)
Vaidava bija latviešu rokgrupa, kura darbojās no 1981. gada.
Vēsture
1984. gadā H. Luškova dziesma "Tu būsi vēl" ieguva 19. vietu "Mikrofona" aptaujā. Citi tā laika hīti ir "Rekviēms sikspārnim", "Kaķis" un "Kafijpupiņas". Grupas dalībnieki atceras, ka 1985. gadā padomju iestādes centās grupas darbību aizliegt, tomēr tā turpinājās. Grupā darbojās Modris Šterns, ap 1986.—87. gadu sastāvs vairākkārt mainījās. Grupa koncertēja Padomju Savienībā.
Grupa regulāri piedalījās "Mikrofona aptaujā": 1987. gadā dziesma "Dzimtenei" ieguva 24. vietu, 1988. gadā "Vakarējā diena" ierindojās 26. vietā, 1989. gadā "Uz ielas" nokļuva 29. vietā. Par vienu no populārākajām "Vaidavas" dziesmām kļuva "Pusnakts stundā", kura starp rokaptaujas populārākajām dziesmām noturējās vairākus gadus: 1990. gadā tā debitēja 20. vietā, 1991. gadā pakāpās uz 19. vietu, 1992. gadā nokļuva 27. vietā un 1993. gadā noslīdēja uz 84. vietu. Dziesma "Katru dienu tāpat" 1991. gadā ieņēma 56. vietu, bet dziesmas "Metro" angļu valodas versija "The Underground" 1992. gadā nokļuva 73. vietā. Deviņdesmito gadu sākumā grupas darbība apsīka.
2008. gadā "Vaidava" atjaunoja darbību šādā sastāvā: Juris Bodnieks — ģitāra, Pēteris Šiliņš — bass, Jānis Zandbergs — balss, Ģirts Pavlovs — balss, Juris Rubīns — sitamie instrumenti, Edgars Naglis — taustiņinstrumenti. Tika izdota labāko dziesmu izlase ar 18 dziesmām, grupa uzstājās, taču tālāka darbība apsīka solista J. Zandberga nāves dēļ.
Imre Kertēss
Imre Kertēss (hu; dzimis, miris ) bija Ungārijas ebreju rakstnieks. Pārdzīvojis holokaustu Aušvicas un Būhenvaldes koncentrācijas nometnēs. 2002. gadā saņēmis Nobela prēmiju literatūrā par "literāriem darbiem, kuros attēlots cilvēka piedzīvotais barbariskas patvaļas apstākļos".
Viņa pazīstamākais darbs Bezliktenis ir par 15 gadus veca jaunieša pavadīto laiku dažādās koncentrācijas nometnēs, tai skaitā Aušvicā un Būhenvaldē. Tāpat tulkojis darbus no vācu valodas uz ungāru.
Armands Zvirbulis (cīkstonis)
Armands Zvirbulis (dzimis Gulbenē) ir bijušais Latvijas cīkstonis, startēja brīvajā cīņā. Pēc karjeras beigām treneris un sporta organizators, pašlaik Latvijas Sporta Cīņas federācijas prezidents. Kā sportists bija LOV sastāvā (2008—2016), piedalījās.
Sportista karjera
Cīņas sportam pievērsies nejauši: bērnībā gribējis nodarboties ar kādu sporta veidu, sakritības pēc aizgājis uz brīvās cīņas pulciņu. Guvis labus panākumus jauniešu vecumā: 2007. gada Eiropas U-20 čempionātā kļuva par sacensību uzvarētāju. 2005. gada Pasaules U-20 čempionātā izcīnījis 9. vietu.
Starp pieaugušajiem viņa lielākais panākums ir 2011. gada Pasaules čempionātā izcīnītā 5. vieta svara kategorijā līdz 84 kilogramiem, tādējādi kvalificējoties svara kategorijā līdz 84 kilogramiem. Šī ir latviešu sportistu augstākā izcīnītā vieta Pasaules čempionātā pēc neatkarības atjaunošanas. Olimpiskajās spēlēs viņš sasniedza ceturtdaļfinālu. Vēl ir izcīnījis 9. vietu 2010. un 2013. gada Eiropas čempionātā.
Burkinafaso administratīvais iedalījums
Burkinafaso administratīvo iedalījumu veido 13 reģioni, kas sīkāk iedalās 45 provincēs. Savukārt provinces sīkāk iedalās 301 departamentā.
Sjapvuāfika
Sjapvuāfika (pon), agrāk — Natika (Ngatik), ir koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Ponpejas pavalstī, administratīvi veido atsevišķu municipalitāti. Atola iedzīvotāji ir mikronēzieši, runā natikiešu valodā, kas tuva ponpejiešu valodai.
Ģeogrāfija
Sjapvuāfika ir koraļļu atols Karolīnu salu austrumu daļā 135 km uz dienvidrietumiem no Ponpejas. Atolā 10 salas, to kopējā sauszemes platība ir 1,75 km². Koraļļu rifs ieskauj 78 km² lielu lagūnu; kopējā atola platība ir 114 km². Vienīgā apdzīvotā sala ir Natika (90,6 ha) atola rietumu galā; tajā atrodas sākumskola un lidlauks. Citas lielākās salas ir Vata (28,1 ha) atola austrumu galā un Peina (20,6 ha) ziemeļos.
Iedzīvotāji
Atola kultūra ir cieši saistīta ar tās tuvāko kaimiņu Ponpeju, tomēr tā saglabā savu savdabību.
Atolā izplatīta vietējā Natikas vīriešu kreolu valoda, kas izveidojās 1837. gada Natikas slaktiņa rezultātā. Tā laikā austrāliešu kapteiņa Hārta kuģa apkalpe kopā ar ponpejiešu karotājiem iznīcināja salas vīriešu populāciju. Daži eiropieši un ponpejieši apmetās uz dzīvi atolā un atjaunoja salu, apņemot vietējās sievietes par sievām. Salā izveidojās jauna kultūra un valoda — angļu un natikiešu valodas sajaukums. Papildus kreoliskajai valodai, kurā runā tikai vīrieši, visi iedzīvotāji runā natikiešu valodā, kas ir tuvu radniecīga ponpejiešu valodai.
Capgemini
Capgemini ir Francijas digitālo pakalpojumu uzņēmums, kuru 1967. gadā Grenoblē izveidoja Seržs Kampfs ar nosaukumu Sogeti. Tas ir visvairāk pelnošais konsultāciju uzņēmums valstī un visā pasaulē ir starp desmit labākajiem nozarē. Uzņēmums atrodas Parīzē un ir iekļauts Parīzes Fondu biržas CAC 40 sarakstā.
Mušķērāji
Mušķērāji, mušķērāju ģints (Muscicapa) ir mušķērāju dzimtas (Muscicapidae) ģints, kas apvieno 26 dziedātājputnu sugas. Tās ir Vecās Pasaules putni, kas sastopami Eirāzijā, Āfrikā un okeānu salās. Lielākā daļa sugu mājo mežos un krūmājos. Dažas sugas ir gājputni, pārējās nometnieki.
Zinātniskais nosaukums Muscicapa atvasināts no latīņu valodas un latviski nozīmē "mušu ķērājs".
Latvijā
Latvijā sastopama viena mušķērāju ģints suga — pelēkais mušķērājs (Muscicapa striata).
Kopīgās īpašības
Mušķērāji ir neliela auguma putni ar lielu, apaļu galvu, īsu asti un saplacinātu knābi, kas pie pamatnes ir salīdzinoši plats. Lielākajai daļai sugu apspalvojums ir pelēks, pelēkbrūns vai brūns, neuzkrītošs. Jaunie putni raibumotāki nekā pieaugušie. Kājas smalkas un tieviņas, samērā vājas. Mušķērāji tās izmanto tikai, lai pieķertos pie koka zara.
Barojas galvenokārt ar lidojošiem kukaiņiem, kuri tiek noskatīti no kāda koka zara. Ligzda parasti atrodas kokā, bet dažas Āfrikas sugas ligzdo koka dobumos.
Sistemātika
Mušķērāju ģints (Muscicapa)
Riteņbraukšana 2020. gada vasaras olimpiskajās spēlēs
Riteņbraukšana 2020. gada vasaras olimpiskajās spēlēs Tokijā norisinājās no 2021. gada 24. jūlija līdz 8. augustam.
Valsts aizsargājamie kultūras pieminekļi Valmieras novadā
Šajā lapā apkopoti valsts aizsargājamie kultūras pieminekļi Valmieras novadā.
Nasavas-Zīgenes Johans Morics
Nasavas-Zīgenes firsts Johans Morics (nl, de); dzimis, miris ) bija vācu firsts nīderlandiešu valsts dienestā, feldmaršals.
Atgriezies Eiropā, kādu laiku darbojās Brandenburgas dienestā, Otrā angļu-nīderlandiešu kara laikā karoja Nīderlandes pusē. Johana Morica Hāgas rezidence, kas nosaukta viņa vārdā par Mauritshuis, mūsdienās ir ievērojams mākslas muzejs.
Lādogas pogainais ronis
Lādogas pogainais ronis jeb Lādogas ronis (Pusa hispida ladogensis) ir viena no pogainā roņa (Pusa hispida) pasugām, kas ir viens no retajiem saldūdens roņiem pasaulē. Sastopms tikai Lādogas ezerā un Ņevas iztekā Krievijas ziemeļrietumos. Mūsdienās Lādogas pogaino roņu populācijā ir apmēram 2000 īpatņi. Suga ir aizsargājama un iekļauta Krievijas Sarkanajā grāmatā.
Vairošanās
Dzimumbriedumu Lādogas pogainā roņa mātītes sasniedz 4—5 gados, tēviņi 6—7 gadu vecumā. Vairošanās sezona sākas ziemas beigās, februāra beigās, marta sākumā. Neilgi pirms ronēna dzimšanas māte sniegā izrok mazuļa alu, kurā ieeja ir caur āliņģi. Piedzimstot mazulim ir krēmīgi balts kažoks, tas ir 50—60 cm garš un sver 4—5 kg. Māte to zīda ar pienu 6—8 nedēļas. Kad mātīte beigusi zīdīt mazuli, tā atkal sapārojas. Grūsnības periods ilgst 11 mēnešus. Lādogas pogainā roņa dzīves ilgums apmēram 30—35 gadi.
Apdraudējums
20. gadsimta sākumā Lādogas roņu populācijā bija apmēram 20 000 īpatņi. Pārmērīgu un nekontrolētu medību dēļ to skaits ir strauji samazinājies un populācijā ir tikai vairs aptuveni 2000 īpatņi. Medības tika aizliegtas 1980. gadā, tomēr joprojām tiek novēroti malumedniecības gadījumi. Roņus apdraud arī dažādi zvejniecības rīki, piemēram, tīkli, ezera industrializācijas būves, ūdens piesārņojums ar naftas produktiem un atpūtas zonu attīstība pie ezera cilvēku vajadzībām roņu iecienītās uzturēšanās vietās.
2000. gada pasaules čempionāts cīņas sportā
2000. gada Pasaules čempionāts cīņas sportā notika no 1. līdz 3.septembrim Sofijā (Bulgārija). Čempionātā sacentās tikai sievietes, jo vīriešiem, atšķirībā no tām, bija iespēja cīnīties Sidnejas olimpiskajās spēlēs.
Dalībnieki
Sacensībās piedalījās 90 cīkstoņi no 24 valstīm:
Kangari (Šķilbēnu pagasts)
Kangari ir ciems Viļakas novada Šķilbēnu pagastā. Izvietojies pagasta ziemeļos 6,2 km no pagasta centra Rekovas, 16,7 km no novada centra Viļakas un 251,2 km no Rīgas.
Apdzīvotā vieta izvietojusies nomeļus no valsts autoceļiem. Uz ziemēliem no ciema atrodas Medņevas pagasta ciems ar tādu pašu nosaukumu Kangari.
Manteifeļi
Manteifeļi un Manteifeļi-Cēges  ir dažādu dzimtu atzari, kuras priekšteči Pomerānijā izsekojami līdz 13. gadsimtam, bet Igaunijā līdz 14. gadsimtam.
16. gadsimta vidū Piltenes apgabala muižnieki Cēges izmainīja savu uzvārdu un sāka sevi dēvēt par Manteifeļiem-Cēgēm.
Vēsture
Par pirmo Manteifeļu dzimtas pārstāvi uzskata 1256. gadā pieminēto Anklamas soģi Johanesu Mandiulu (Johannes Mandiuel aduocatus de Thanglim). Pēc dzimtas leģendas pirmie tās pārstāvji bijuši kareivīgi un ļauni, tadēļ iesaukti par "velna vīriem" (man Düwel).
Igaunijas un Kurzemes Manteifeļiem sākotnējais uzvārds bijis Zoje un pirmais ar šādu uzvārdu bijis 1325. gadā Dāņu Igaunijā dzīvojošais Gerhards Zoje (Gerardus Soye). Dokumentos šos uzvārds sastopams arī kā Coje vai Cēge (varianti Zoye, Soye, Soeghe, Zoeghe, Zöge, Szöge, Zoege, Szoege).
Pēdējais Kurzemes bīskaps Magnuss iecēla Kārli Cēgi (Szöge) par Piltenes soģi jeb fogtu (Stiftvogt) savos Kurzemes valdījumos (1561-1578), kamēr pats 1570. gadā tika kronēts par Livonijas karali un pārcēlās uz dzīvi Oberpālenē. Pēc Kārļa Cēges nāves 1578. gadā Piltenes apgabala zemes īpašumus mantoja viņa brālis Johans Cēge. Kazdangas Manteifeļu atzara pārstāvji brāļi Kārlis Johans Cēge un Johans Gerhards Cēge atbalstīja Kurzemes hercogu centienus pievienot Piltenes apgabalu Kurzemes un Zemgales hercogistei. 17. gadsimtā Cēges pieņēma Manteifeļu uzvārdu, kas pēdīgi kļuva par dubultuzvārda sastāvdaļu. Ierakstīti Sāmsalas bruņniecības (1741) un Kurzemes bruņniecības matrikulās.
Vidzemē dzimušo Gothardu Johanu fon Manteifeli 1759. gadā iecēla par Svētās Romas impērijas grāfu. 19. gadsimtā Manteifeļu dzimta izplatījās arī Polijā.
Pēc 1920. gada agrārās reformas Manteifeļiem muižas atņēma un viņi pārcēlās uz dzīvi Vācijā un Polijā.
Manteifeļu muižas (1920)
Līdz 1920. gadam Manteifeļu dzimtai piederēja šādas Kurzemes muižas 12 671 ha kopplatībā:
Latvijas Republikas īpašo uzdevumu ministru elektroniskās pārvaldes lietās uzskaitījums
Šajā uzskaitījumā apkopoti Latvijas Republikas īpašo uzdevumu ministri elektroniskās pārvaldes lietās, kas bija Latvijas Republikas Ministru kabineta locekļi. Šis amats pastāvēja no 2004. gada līdz 2009. gadam.
30px Latvijas Republika (1991 — mūsdienas) 30px
{{legend| #24375B | Jaunais laiks |border=1px solid #AAAAAA}} {{legend| #647A28 | Zaļo un Zemnieku savienība |border=1px solid #AAAAAA}} {{legend| #DDDDDD | Bez partijas |border=1px solid #AAAAAA}}
Bizonu Bils
Bizonu Bils (en), īstajā vārdā Viljams Frederiks Kodijs (William Frederick Cody, dzimis, miris ), bija amerikāņu Mežonīgo Rietumu perioda bizonu mednieks, karavīrs un šovmens.
14 gadu vecumā strādāja Pony Express zirgu pasta sistēmā. No 1863. līdz 1865. gadam karoja Amerikas pilsoņu karā ziemeļnieku pusē. Indiāņu karu periodā strādāja kā ASV armijas pavadonis, 1872. gadā saņemdams Goda medaļu. Bizonu Bila iesauka radās pēc tam, kad viņš noslēdza līgumu ar dzelzceļa kompāniju par gaļas piegādi un 1867. un 1868. gadā nomedīja 4282 bizonus.
Izplatoties leģendāriem stāstiem par Bizonu Bilu, 1883. gadā viņš nodibināja Mežonīgo Rietumu izklaides šovu, kurā darbojās pats, piesaistīdams citas tā laika personības, piemēram siu virsaiti Sēdošo Bizonu. Šovs guva milzīgus panākumus, uzstājās arī Eiropā. 19. gadsimta beigās Bizonu Bils kļuva par vienu no pirmajām starptautiskajām slavenībām.
Spiegu bērni 4: Visu laiku pasaulē
"Spiegu bērni 4: Visu laiku pasaulē" (en) ir 2011. gada ASV piedzīvojumu komēdija, kuras režisors, scenārija autors, kā arī viens no producentiem un mūzikas autoriem ir Roberts Rodrigess. Galvenās lomas atveido Džesika Alba, Džoels Makheils, Aleksa Vega, Derils Sabara, Rovena Blanšarda, Meisons Kuks, Rikijs Džerveiss un Džeremijs Paivens. Filmas pirmizrāde notika.
Atvaļinājusies spiedze tiek uzaicināta atgriezties spiegošanā. Lai satuvinātos ar saviem audžubērniem, viņa abus bērnus iesaista savā jaunajā darbā, kurā jāaptur Laika glabātājs, pirms tas pārņem pasauli.
Pārtikas ķīmija
Pārtikas ķīmija ir ķīmijas apakšnozare, kurā pēta pārtikas sastāvdaļu bioloģiskās un nebioloģiskās norises un sastāvdaļu savstarpējo mijiedarbību. Papildus bioķīmijā kā pārtikas galvenās pamatsastāvdaļas izšķirtajiem ogļhidrātiem, taukiem un olbaltumvielām, pārtikas ķīmijā kā īpašas sastāvdaļu grupas izdala arī ūdeni, vitamīnus, minerālvielas, fermentus un pārtikas piedevas. Šajā zinātnes apakšnozarē pēta arī produktu izmaiņas pārtikas apstrādē un šo posmu uzlabošanas un uzraudzības veidus, piemēram, piena produktu raudzēšanas uzlabošanu ar īpaši atlasītiem mikroorganismiem, kas pārvērš laktozi pienskābē, vai citronskābes vai citas skābes šķīduma izmantošanu, lai svaigi mizota ābola virsmā nenotiku fermentatīvā brūnēšana.
Vēsture
Zinātniska pieeja pārtikai un uzturzinātnei radās Hamfrijam Deivijam un Johanam Gotšalkam Valēriusam un citiem autoriem savos darbos pievēršoties lauksaimniecības ķīmijai, piemēram, Deivija publikācija “Lauksaimniecības ķīmijas elementi” Lauksaimniecības padomes lekciju kursam (1813) Apvienotajā Karaliste, kas kalpoja par pamatu profesionāļiem visā pasaulē un piedzīvoja 5 izdevumus. Pie agrākiem darbiem uzskatāms Kārlis Vilhelms Šēle, kurš 1785. gadā no āboliem izdalīja ābolskābi (C4H6O5).
1874. gadā tika izveidots Pārtikas produktu dienests ar mērķi lietot pētīšanas metodes sabiedrības labā. Pirmie eksperimenti tika veikti ar maizi, pienu un vīnu. Nebija svarīga pārtikas piegādes kvalitāte vai tās sastāvs.
Koledžu un universitāšu attīstība Pasaulē (viszīmīgāk, ASV) ļāva paplašināties pārtikas ķīmijai, tāpat kā pētījumiem par uzturvielām, jo īpaši, Viena grauda pētījumā no 1907. līdz 1911. gadam. 19. gadsimta beigās Hārvijs Vašingtons Vailijs (Harvey Washington Wiley) ASV Lauksaimniecības departamentā veica pētījumus, radot priekšnosacījumus ASV un Pārtikas un zāļu pārvaldes izveidei 1906. gadā. 1908. gadā ASV Ķīmiķu savienība nodibināja Lauksaimniecības un pārtikas nodaļu, bet 1995. gadā Pārtikas tehnoloģijas institūts nodibināja Pārtikas ķīmijas nodaļu.
Pārtikas ķīmijas jēdziens ir attīstījies no fizikālās un ķīmiskās termodinamikas, ķīmisko saišu savstarpējo mijiedarbību, kvantu mehānikas un reakciju kinētikas, biopolimēru zinātnes, šķīdumu savstarpējās iedarbības, atoma sadalīšanās, stikla attīstību un tas ir kā pamats pārtikas fizikālajai ķīmijai.
Ūdens pārtikā
Pārtikas viena no galvenajām sastāvdaļām ir ūdens, kas sastāda 50% gaļas produktos, līdz 95% salātu lapu un gurķu, tomātu produktu. Tā arī ir lieliska vide baktēriju augšanai un pārtikas sabojāšanai, ja tā nav atbilstoši apstrādāta. Viens no veidiem, kā tas tiek mērīts, ir ūdens aktivitāte produktā, kas ir ļoti svarīgi produkta uzglabāšanas laikā. Lai pagarinātu uzglabāšanas laiku viens no galvenajiem pamatnosacījumiem ir samazināt ūdens daudzumu vai mainīt ūdens fizikālo stāvokli. Šādas metodes ietver žāvēšanu un sasaldēšanu. Tas sevī ietver fizikālķīmisku reakcijas principus un pārmaiņas. Kas notiek pārtikas ražošanas, pārvietošanas un uzglabāšanas laikā.
Pārtikas olbaltumvielas
ELISA testā konstatē jutību pret olbaltumvielām kā pārtikas alerģiju.
Fermenti
Fermenti ir bioķīmiski katalizatori, ko izmanto vienas vielas pārveidošanas procesos. Tie ir iesaistīti arī ķīmiskā procesa laika un enerģijas apjoma samazināšanā. Daudzos pārtikas rūpniecības aspektos — siera, alus un maizes ražošanai izmanto katalizatorus, tostarp maizes cepšanu, alus vārīšanu, piena un augļu sulas.
Vitamīni
Vitamīni ir uzturvielas, kas nelielā daudzumā nepieciešamas būtiskām vielmaiņas reakcijām organismā. Tās ir sadalītas kā ūdenī šķīstošs (C vitamīns) vai taukos šķīstošs (E vitamīns). Pietiekams vitamīnu daudzums var novērst beribēri, anēmiju, čūlas un citas slimības, kamēr Hipervitaminoze var izraisīt nelabumu, vemšanu un pat nāvi.
Minerālvielas
Diētiskie minerāli pārtikas produktos ir daudz un dažādi, kas ir nepieciešami, lai funkcionētu, savukārt citi mikroelementi var būt bīstami, ja tos patērē pārmērīgos daudzumos. Lielākā daļa minerāli ar dienas devu (RDI, agrāk ieteicamā dienas deva (RDA)) vairāk nekā 200 mg/dienā ir kalcijs, magnijs un kālijs, bet svarīgās vielas (RDI mazāk nekā 200 mg/dienā) ir varš, dzelzs un cinks. Tās atrodami daudzos pārtikas produktos, bet minerālvielas var uzņemt arī ar uztura bagātinātājiem.
Krāsvielas
Krāsvielas pārtikai pievieno, lai mainītu vai pastiprinātu tās dabīgo krāsu un atjaunotu krāsu, kas zudusi tehnoloģiskās apstrādes laikā. Karamele ir dabiska pārtikas krāsviela, ir visplašāk lietotā pārtikas krāsviela, kas atrodama no bezalkoholiskajiem dzērieniem līdz sojas mērcei, maizei un marinējumiem.
Garšvielas un smaržvielas
Aromatizēšana un garšvielu pievienošana pārtikā ir svarīga, lai produkts smaržotu un būtu garšīgs patērētājam. Daži no šiem produktiem tiek ražoti dabīgi, kā sāls un cukurs, bet smaržvielu ķīmiķi izstrādā daudzus mākslīgus pārtikas produktu aromātus. Šādas mākslīgas vielas ir metilsalicilāts, kas rada mūžzaļo augu aromātu un pienskābe, kas pienam piešķir piesātinātāku garšu.
Pārtikas piedevas
Pārtikas piedevas ir dabīgas vai mākslīgas izcelsmes ķīmiskās vielas, ko neatkarīgi no to uzturvērtības parasti nelieto uzturā atsevišķi kā pārtiku vai raksturīgas uztura sastāvdaļas, bet apzināti pievieno pārtikai apstrādes, pārstrādes, ražošanas, iesaiņošanas, uzglabāšanas vai pārvadāšanas laikā, minētajām vielām vai to blakusproduktiem kļūstot par pārtikas produktu sastāvdaļu.
Bodisatva
Budismā bodisatva (sanskritā bodhisattva, pāli valodā bodhisatta) ir būtne, kas palīdz citiem sasniegt apskaidrību (nirvānu). "Bodisatva" sanskritā nozīmē "viedā būtne". Bodisatva pats sasniedzis Nirvānas, jeb pilnās laimes un apskaidrības robežu, taču pats nekļūst par budu, lai palīdzētu citiem sasniegt šo stāvokli. Bodisatvas statusā nonākuši visi Dalailamas.
Teravādas budismā bodisatva cenšas sasniegt apskaidrību, lai pēc tam varētu palīdzēt citiem ar iegūtajām zināšanām. Arī Gautama Buda pirms apskaidrības sasniegšanas bija bodisatva.
Mahājānas budismā bodisatvam piemīt bodicita (iecietīga apņemšanās palīdzēt citiem sasniegt augstāko attīstības stāvokli - pilnīgu apskaidrību). Paliekot samsāras pasaulē, bodisatva apņēmies pēc iespējas ātrāk sasniegt apskaidrību un tādējādi varētu mācītu darmu, līdz to sasniegušas visas būtnes.
Dažādās budisma tradīcijās ir dažādi uzskati par to, kuri tieši bijuši bodisatvas. Avalokitešvara bodisatva ir plaši cienīts Mahājānas budismā kā visu Budu līdzcietības iemiesojums un pieminēts vairākās sūtrās.
Segnjē
Segnjē (fr) bija franču riteņbraucējs. Startējis 1900. gada vasaras olimpiskajās spēlēs.
Intelsat 23
Intelsat 23 jeb IS-23 ir Luksemburgā bāzēta uzņēmuma Intelsat sakaru pavadonis, kas palaists 2012. gada oktobrī. Tas paredzēts sakaru nodrošināšanai klientiem Eiropā, Āfrikā un Amerikā.
Pavadoni izgatavojis ASV uzņēmums Orbital Sciences Corporation uz platformas Star-2.4E bāzes. Tam ir 24 C-joslas un 15 Ku joslas raidītāji.
Intelsat 23 tika palaists 08:37:00UTC ar nesējraķeti Proton-M/Briz-M no Baikonuras kosmodroma. Dzinējbloks Briz-M ar pavadoni atdalījās 08:46:41 UTC. Pēc četrām dzinējbloka Briz-M iedarbināšanām 18:06:51 UTC pavadonis tika atdalīts no Briz-M un ievadīts ģeostacionārā pārejas orbītā. Šis bija pirmais Proton-M/Briz-M starts pēc neveiksmīgās Telkom-3 un Ekspress-MD2 palaišanas 2012. gada augustā, kad bija problēmas ar Briz-M degvielas padevi.
Parastā otiņaste
Parastā otiņaste jeb augļkoku mūķene (la) ir zvīņspārņu tauriņu suga no Erebidae dzimtas. Šī ir polifāga suga, kas barojas uz dažādiem platlapu un skujkokiem un krūmiem, tai skaitā ir kaitēklis arī ābelei, bumbierei, ķiršiem, plūmēm un avenēm. Parastajai otiņastei ir izteikts dzimumdimorfisms: mātītei ir ļoti īsi reducēti spārni, ar ko tā atšķiras no spārnainā tēviņa.
1935. gada Pasaules čempionāts šahā sievietēm
Piektais Pasaules čempionāts šahā sievietēm notika 1935. gada augustā Varšavā. Turnīrā piedalījās 10 dalībnieces no 7 valstīm — Austrijas, Anglijas, Čehoslovākijas, Dānijas, Īrijas, Norvēģijas un Polijas. Turnīru spēlēja pēc apļa sistēmas vienā riņķī. Uzvarot visas deviņas partijas jau piekto reizi Vera Menčika izcīnīja pasaules čempiones titulu. 2. vietu ieņēma Regīna Gerlecka (Polija) — 6½ punkti, 3. vietu — Gīzela Haruma — 6 punkti.
Parastā otiņaste
Izplatība
Parastā otiņaste ir plaši izplatīta Eiropā, Āzijā un Ziemeļamerikā. Sastopama parastā otiņaste mežos un mežainās vidēs.
Parastā otiņaste savā areālā ir biežs kaitēklis, kas izraisa pilsētu mežu defoliāciju (noēd gandrīz vai pilnīgi visas koku lapas). Dažreiz tiek atzīmēti defoliācijas uzliesmojumi, ko izraisa ar parastā otiņaste.
Pieaugušo īpatņu apraksts
Mātīšu ķermeņa garums ir 10-15 mm; ķermenis ir resns tā krāsojums ir monotons, dzeltenīgi pelēks. Mātītēm reducēti spārni, kurus uzreiz nevar ieraudzīt.
Tēviņu spārnu plētums ir 25-35 mm, to krāsa ir brūngana vai kastaņbrūna ar melno zīmējumu un lielu baltu traipu uz katra priekšspārna.
Preimaginālo stadiju apraksts
Olas ir 0.9 mm apkārtmērā. Apaļīgas formas, brūngani vai sarkanīgi pelēkas, ar centrālu punktu un ar strīpu.
Kāpurs ir līdz 40 mm garumā. Pelēcīgs vai violēts, ar vairākiem sarkaniem, melniem un dzelteniem zīmējumiem. Ar daudziem gariem matiņiem, vietām ar birstei līdzīgu matu sakopojumu uz vēdera 1 līdz 4 segmentam, ar garākiem otinveidīgiem matu sakopojumiem pie galvas un ar vienu tādu uz 8 vēdera segmenta.
Kūniņa ir brūngani melna un spīdoša, reti ar matiņiem.
Attīstība
Pēc pārošanas mātīte dej no 100 līdz 300 olu uz sava kokona. Kāpuri parādās vēlīnā mājā līdz agrīnām jūnijam un barojas uz augiem līdz vēlīnām jūlijām — agrīnām augustam. Pirmo laiku kāpuri turas kopā, turpmāk pamazām sadaloties pa vienam uz barības auga. Kāpuriem attīstības stadiju skats tēviņiem un mātītēm atšķiras: tēviņiem kāpuri iziet piecas attīstību stadijas un mātītes — no piecām līdz sešām stadijām. Kad kāpuri barojas uz skujkokiem, tie vispirms barojas ar jaunām skujām, izraisot skuju atmiršanu un pārkrāsošanu brūnā krāsā. Turpmāk kāpuri var baroties arī ar vecākām skujam. Dofoliāciju parastā otiņaste izraisa kokiem sakot no augšas un tālāk nolaižoties uz zemākiem zariem. Kāpuri taisa kokonus uz koku lapām vai uz koku stumbra.
Ekoloģija
Parastās otiņastes ir dienā aktīvs taurenis; tēviņi lido parasti saules rietā, meklēdami nelidojušas mātītes. Kāpuri ir polifāgi, kas barojas uz dažādu augu sugām, tai skaitā skujkoki: lapegles, priedes, hemlokegles, egles (Sitka egle), duglāzijas (zaļā duglāzija); un platlapu koki: apses (spilvaugļu papele), bērzes (nokarenais bērzs), vītoli (melnējošais kārkls, klūdziņu kārkls), ozoli (baltais ozols), rododendrs, ceanots, kamēlija, buddleja, pirakanta, rozes, ābele, bumbieri, ķirši, plūmes, avenes un Vaccinum (mellenes). Ziemo olu stadijā. Kāpurus var sastapt jūnijā un jūlijā. Pieaugušie taureņi parādās augustā un septembrī.
Ienaidnieki
Parastās otiņastes galvenie parazitoīdi skaitās Ichneumonidae dzimtas sugas Coccygomimus turionellae (kas parazitē uz kūniņām) un Phobocampe crassiuscula (uz kāpuriem), un Scelionidae dzimtas suga Telenomus dalmanni (uz olām). Starp citiem parazitoīdiem ir atzīmēti:
Grāfs Dukū
Grāfs Dukū jeb Dārts Tirānuss (en) ir tēls Džordža Lūkasa zinātniskās fantastikas filmu sērijā "Zvaigžņu kari". Galvenais antagonists sērijas filmās "Klonu uzbrukums" un "Situ atriebība". Abās filmās viņu atveido Kristofers Lī, bet 2003. gada un 2008. gada animācijas seriālos "Zvaigžņu kari: Klonu kari" tēlu ieskaņojis ir Korijs Bērtons. Grāfa īstais vārds nav zināms.
Būdams cienījams džedu meistars, Jodas māceklis, Dukū pārgāja Tumsas pusē pēc sava mācekļa Kvaigona Džina nāves un kļuva par Dārta Sidiosa otro mācekli kā Dārts Tirānuss. Esot Neatkarīgo sistēmu konfederācijas līderis, viņam ir svarīga loma Klonu karos, līdz brīdim, kad filmā "Situ atriebība" viņu nogalināja Anakins Debesgājējs, nocērtot viņam abas rokas un galvu.
ASV federālā valdība
Amerikas Savienoto Valstu federālā valdība (en) sastāv no trim atsevišķiem zariem: likumdošanas, izpildvaras un tiesu varas, kuru pilnvaras saskaņā ar ASV Konstitūciju piešķirtas attiecīgi Kongresam, prezidentam un federālajām tiesām. Šo varas zaru tiesības un pienākumus, ieskaitot federālās izpildvaras departamentu un ASV Augstākajai tiesai pakļauto tiesu dibināšanu, sīkāk nosaka Kongress. Valdība izveidota 1789. gadā.
Tā kā valdība atrodas Vašingtonā, bieži tiek lietots metonīms "Vašingtona", tā apzīmējot federālo valdību.
Vēsture
Datumu, kurā saskaņā ar Konstitūciju bija jāsākas valdības darbam, noteica Konfederācijas kongress — 1789. gada 4. marts. Taču 4. martā nebija sapulcējies pietiekams skaits senatoru un pārstāvju un nebija sasniegts kvorums. Kad sanāca kvorums, 6. aprīlī tika saskaitītas vēlētāju balsis par prezidentu un viceprezidentu. 30. aprīlī Džordžs Vašingtons tika inaugurēts par pirmo ASV prezidentu. Tajā pašā gadā tika pieņemts Tieslietu likums un Vašingtons ieteica Džonu Džeju Augstākās tiesas priekšsēdētāja amatam, par ko viņš arī kļuva 1789. gada 19. oktobrī. Vašingtona administrācijas laikā ASV kabinetā ietilpa tikai pieci amatvīri, ieskaitot viņu pašu, un tikai trīs no viņiem vadīja izpildvaras departamentu — valsts sekretārs Tomass Džefersons, valsts kases sekretārs Aleksandrs Hamiltons, kara sekretārs Henrijs Nokss; ģenerālprokurors Edmunds Rendolfs, arī kabineta loceklis, nebija Tieslietu departamenta galva, jo tāds departaments vēl nepastāvēja. Viceprezidents neietilpa kabinetā, jo kā Senāta priekšsēdētājs tolaik tika pieskaitīts likumdošanas varai.
Sākotnēji prezidenta termiņu skaits nebija ierobežots. Mūsdienās cilvēks nevar būt par prezidentu ilgāk nekā 2 termiņus (viens termiņš ir 4 gadus ilgs) pēc kārtas. Šis ierobežojums ieviests 1951. gadā pēc Franklina Rūzvelta kļūšanu par prezidentu 4 termiņus pēc kārtas.
Pirmais Kongress izveidoja ASV maršalu dienestu. Pēc 1789. gada Tieslietu likuma, maršalu galvenais pienākums bija visu Savienoto Valstu valdības izsniegto orderu izpilde. Maršali tika noteikti kā tiesu amatpersonas, kuras palīdz federālajām tiesām pildīt to funkcijas; viņi darbojās kā likumsargi, dokumentu (pavēļu, pavēstu u.c.) nogādātāji, aizturētāji, aizturēto apsargātāji, naudas līdzekļu izsniedzēji, sedzot tiesu izmaksas. Maršali darbojās kā federālās valdības pārstāvji savos apriņķos, viņi īstenoja tautas skaitīšanu (līdz 1870. gadam), vāca dažādus statistikas datus, izplatīja prezidenta paziņojumus. 1790. gadā Kongress dibināja Nodokļu dienestu (The United States Revenue Cutter Service), kas bija bruņots jūras tirdzniecības nodokļu nomaksas kontroles dienests. 1915. gadā Nodokļu dienestu apvienoja ar Glābšanas dienestu, izveidojot Krasta apsardzi.
Iekšlietu departamenta rašanās saistīta ar valsts kases sekretāra Roberta Volkera pausto nostāju, ka izveidojams jauns departaments, kurā no citiem, jau pastāvošajiem departamentiem tiktu pārceltas vairākas pārvaldes, kuras nebija atbilstošas konkrētajam departamentam, piemēram, Galvenā zemes pārvalde Valsts kases departamentā, Indiāņu lietu birojs Kara departamentā, ASV Patentu un preču zīmju pārvalde Valsts departamentā.
Franklina Rūzvelta Jaunā kursa ietvaros (1933—1936) tika radīts liels skaits jaunu federālo aģentūru un programmu, kuru mērķis bija palīdzēt pārvarēt Lielo depresiju.
1949. gada 10. augustā Armijas departaments, Gaisa spēku departaments un Jūras kara flotes departaments tika apvienoti Aizsardzības departamentā. 1971. gada 1. jūlijā Pasta departaments pārveidots par ASV Pasta dienestu, neatkarīgu aģentūru.
Likumdošanas vara
Pamatraksts: ASV Kongress Federālās valdības likumdošanas zars ir Kongress, kurš sastāv no Senāta un Pārstāvju palātas (Kongress ir divpalātu parlaments).
Konstitūcija nosaka šādas Kongresa pilvaras: nodokļu ievākšana, naudas laišana apgrozībā un tās vērtības regulēšana, sodu par naudas viltošanu noteikšana, pārvalžu, ceļu, federālo tiesu (kas pakļautas Augstākajai tiesai) dibināšana, patentu izsniegšana, pirātisma un felonijas apkarošana, kara pieteikšana, Bruņoto spēku un milicijas organizēšana un atbalstīšana, īpašas likumdošanas veikšana Kolumbijas apriņķim, starpštatu tirdzniecības regulēšana, pilnvaru izpildei nepieciešamo likumu pieņemšana.
Senāts
Senāts sastāv no 100 senatoriem, pa 2 no katra štata, neatkarīgi no iedzīvotāju skaita. Senatora termiņš ir 6 gadi.
Atšķirības pilnvarās
Katrai no abām Kongresa palātām ir savas pilnvaras. Senāts apstiprina vai noraida daudzas prezidenta izvirzītas augstas amatpersonas: kabineta locekļus (tostarp federālās izpildvaras departamentu vadītājus), militārpersonas, vēstniekus, federālos tiesnešus. Visi likumprojekti par ienākumu palielināšanu tiek izstrādāti Pārstāvju palātā. Jebkura likuma pieņemšanai nepieciešama abu Kongresa palātu vairākuma piekrišana, taču likums stājas spēkā tika pēc prezidenta paraksta, ja prezidents likumu neparaksta (uzliek veto), likums stājas spēkā ar divu trešdaļu balsu vairākumu abās Kongresa palātās.
Senāta un Pārstāvju palātas locekļi tiek ievēlēti pēc plurālās sistēmas (par atšķirīgām vēlēšanu sistēmām skatīt Balsošanas sistēma) visos štatos, izņemot Luiziānu un Džordžiju, kur ir divu raundu sistēma, un Meinu un Aļasku, kur ir reitinga balsošana.
Federālo amatpersonu impīčments
Impīčmentu federālajām amatpersonām var veikt Kongress. Pirmā par impīčmentu balso Pārstāvju palāta. Pēc tam Senātā notiek izmeklēšana, kurā tiek izskatīta nepieciešamība atlaist amatpersonu no ieņemamā amata, pēc tam senatori balso (atcelšanai no amata nepieciešamas divas trešdaļas balsu). Līdz 2020. gadam 3 ASV prezidentiem Pārstāvju palātā tika veikts impīčments (izteikta neuzticība) — Endrū Džonsonam, Billam Klintonam, Donaldam Trampam —, taču nevienu no viņiem Senāts neatlaida no amata. Impīčments varējis būt pielietots pret Ričardu Niksonu, taču viņš pats atstāja prezidenta amatu.
Kongresa komitejas
Lai veiktu likumdošanas darbu un izmeklēšanu nacionālos jautājumos, pastāv Kongresa komitejas katrā Kongresa palātā un komitejas, kas kopīgas abām palātām. Tāpat pastāv apakškomitejas.
Kongresa uzraudzība
Kongress uzrauga izpildvaras darbību, lai nodrošinātu cilvēktiesību un personīgo tiesību ievērošanu, atbilstību likumiem, ievākt informāciju likumu pieņemšanai un iedzīvotāju informēšanai.
Prezidents
Pamatraksts: ASV prezidents
Prezidents izraugās (nominē) ASV vēstniekus, konsulus, Augstākās tiesas tiesnešus un citas amatpersonas, kuras apstiprina Senāts.
Prezidentam ir apžēlošanas tiesības — viņš var apžēlot noziegušos, izņemot impīčmenta gadījumus. Šīs tiesības aptver tikai federālos, bet ne štata noziegumus.
Tāpat prezidents var noteikt dienas kārtību, tādējādi ietekmējot likumdošanu, tāpat viņš var būt savas partijas līderis.
Ievēlēšana, pēctecība, termiņu ierobežojumi
Pamatraksts: ASV prezidenta vēlēšanas
Prezidentu un viceprezidentu kā pāri (running mate) ievēlē elektoru kolēģija, kurā katram štatam ir noteikts skaits elektoru balsu, kas vienāds ar štata pārstāvniecību Kongresā (Pārstāvju palātas locekļu skaits, kas atkarīgs no štata iedzīvotāju skaita, plus divi štata senatori). (Kolumbijas apriņķim elktoru balsu skaits vienāds ar apriņķa pārstāvju skaitu Kongresā, ja tas būtu bijis štats, taču šis elektoru skaits nav lielāks kā štatam ar vismazāko iedzīvotāju skaitu.) Cilvēks var kļūt par prezidentu ne vairāk kā uz diviem termiņiem (viens termiņš ilgst 4 gadus) pēc kārtas. Precīzāk viena cilvēka prezidentūra ierobežota ar 10 gadiem, paredzot, ka cilvēks varējis pildīt prezidenta amatu, nebūdams ievēlēts, ne ilgāk kā 2 gadus un tad veiksmīgi piedalīties divās vēlēšanās pēc kārtas.
Veto, impīčments
Likumprojektu, kuru izskatījušas abas Kongresa palātas, iesniedz prezidentam, kurš to var parakstīt (likums stājas spēkā) vai uzlikt tam veto, atgriežot likumprojektu tajā palātā, kur tas tika izstrādāts. Ja prezidents 10 dienu laikā, izņemot svētdienas, viņam iesniegto likumprojektu neparaksta un neuzliek veto, likums stājas spēkā bez prezidenta paraksta. Prezidenta veto var tikt pārvarēts ar Kongresa abu palātu divu trešdaļu balsu vairākumu.
Prezidentam par valsts nodevību, kukuļņemšanu un citiem noziegumiem var tikt izteikta neuzticība (impīčments) ar Pārstāvju palātas balsu vairākumu un prezidents var zaudēt savu amatu ar Senāta divu trešdaļu balsu vairākumu.
Prezidents nevar atlaist Kongresu, bet var izbeigt Kongresa sesiju, ja Pārstāvju palāta un Senāts nevar paši par to vienoties. Ārkārtas gadījumos prezidents ir tiesīgs sasaukt abas palātas vai kādu no tām (speciālā sesija).
Viceprezidents
Pamatraksts: ASV viceprezidents
ASV viceprezidents ir otra augstākā izpildvaras (visas valsts) amatpersona, vienlaikus esot Senāta priekšsēdētājs. Tā kā viņš nav vēlēts senators, viņam ir ex officio balstiesības un balsot viņš var tikai gadījumā, ja balsis par un pret ir sadalījušās vienādi (tad izšķirošā ir viceprezidenta balss, kurai dots apzīmējums tie-breaking vote — 'saikni saraujoša balss'). Viceprezidents ir priekšsēdētājs Kongresa kopsēdē, kurā tiek skaitītas elektoru kolēģijas balsis. Pēc prezidenta pēctecības kārtības viceprezidents ir pirmais, tāpēc prezidenta nāves vai amata atstāšanas gadījumā viceprezidents kļūst par prezidentu un viņa bijušā viceprezidenta pienākumi tiek nodoti izpildvaras zaram.
Kabinets, departamenti, aģentūras
Pamatraksti: ASV kabinets, ASV federālās izpildvaras departamenti, ASV federālās aģentūras
Federālo likumu izpildi ikdienā īsteno Kongresa dibinātie departamenti, lai risinātu nacionālos un starptautiskos jautājumus noteiktās nozarēs. Prezidenta izraudzītie un Senāta apstiprinātie departamentu vadītāji veido konsultatīvu padomi kabinetu. Bez departamentiem virkne organizāciju ir apvienota prezidenta izpildbirojā.
Tiesu vara
Pamatraksts: ASV federālā tiesu sistēma
Saskaņā ar Konstitūciju tiesu vara skaidro un pielieto likumus. Konstitūcija paredz Augstākās tiesas pastāvēšanu un sniedz Kongresam tiesības dibināt citas tiesas, kas pakļautas Augsākajai tiesai. Federālos tiesnešus ieceļ prezidents un apstiprina Senāts, to pilnvaru termiņš ir konkrētā cilvēka viss mūžš. Tātad federālais tiesnesis, reiz apstiprināts amatā, to var saglabāt līdz savai nāvei, aiziešanai pensijā vai brīvprātīgas atkāpšanās no amata. Par veiktiem noziegumiem pret tiesnesi var tikt izmantots impīčments. Pastāv federālie tiesu apriņķi, katrā no kuriem atrodas federālās tiesas. Tiesu sistēma sastāv no Augstākās tiesas (augstākā instance), 13 apelācijas tiesām (otrā instance), 94 apgabala tiesām (pirmā instance), 2 īpašās jurisdikcijas tiesām.
Augstākā tiesa izskata lietas, kas skar federālo valdību, strīdus starp štatiem, Konstitūcijas skaidrošanu (interpretācija). Augstākā tiesa var pasludināt likumdevējvaras vai izpilvaras rīcību par pretkonstitucionālu, atceļot likumu un radot precedentu nākotnes likumiem.
Apgabala tiesa izskata lietas, kas saistītas ar federālajiem likumiem, un lietas, kuru iesaistītās puses nav viena štata pilsoņi. Apgabala tiesa izskata lietas, kas pārnestas no štata tiesām, ja pastāv augstāk minētie apstākļi un to pieprasa kāda no tiesas procesa pusēm.
Apelācijas tiesā tiek pārsūdzēti apgabala tiesas lēmumi, kā arī tiek izskatītas dažas tiešās apelācijas no administratīvajām iestādēm. Apelācijas tiesas vai štata Augstākās tiesas lēmumi tiek pārsūdzēti Augstākajā tiesā.
Frenkijs de Jongs
Frenkijs de Jongs (nl, dzimis ) ir nīderlandiešu futbolists, spēlē pussarga pozīcijā. Pašlaik (2021) de Jongs pārstāv La Liga komandu FC Barcelona.
Karjera
Nīderlandes futbola izlases sastāvā debitēja spēlē pret Peru izlasi.
Sasniegumi
Ajax
Individuālie sasniegumi
Hūgārdenas alus darītava
Hūgārdenas alus darītava (nl) ir kompānijai AB InBev piederoša alus darītava, kas atrodas Beļģijas Flāmu Brabantes provinces Hūgardenas pašvaldībā. Pazīstama kā Hoegaarden kviešu alus markas ražotājs.
Apkārtnē kviešu alus tika darināts vismaz no viduslaikiem, tomēr 1957. gadā tika aizvērta pēdējā kviešu alus darītava. 1966. gadā Pjērs Seliss (Pierre Celis) ražošanu atjaunoja. 1989. gadā Seliss pārdeva ražotne kompānijai Interbrew (mūsdienās AB InBev). 2006. gadā AB InBev, neskatoties uz protestiem, plānoja pārcelt ražošanu uz rūpnīču Ljēžā, tomēr plāni netika realizēti.
Diližana
Diližana (hy) ir pilsēta Armēnijā, Tavušas marzē. Diližana ir kūrortpilsēta ar gleznainu apkārtni, tādēļ poētiski tiek dēvēta arī par Armēnijas Šveici jeb Mazo Šveici. Pilsēta atrodas Diližanas Nacionālajā parkā. Pilsētas centrālā Šarambejana iela tiek dēvēta par "vecpilsētu", šeit atrodas veikaliņi, viesnīcas, muzejs. Pilsēta ir populārs tūrisma centrs, tās apkārtni izvēlas galvenokārt dabas tūrisma un aktīvās atpūtas cienītāji. Saskaņā ar 2011. gada datiem pilsētā dzīvo 17 712 iedzīvotāji, iedzīvotāju skaits ir samazinājies, salīdzinot ar 20. gadsimta 80. gadu beigām, tomēr mūsdienās Diližanu uzskata par ātrāk augošo pilsētu Armēnijā.
Bode
Bode var būt:
Vrbno pie Pradēda
Vrbno pie Pradēda (cz) ir pilsēta Čehijā, Morāvijas-Silēzijas apgabala Bruntālas apriņķī pie Opavas upes.
Vēsture
Radusies saplūstot vairākām apdzīvotām zelta ieguves rajonā. Ilgu laiku apdzīvotā vieta atradās Hābsburgu impērijas sastāvā, tās vāciskais nosaukums bija Virbentāle (de). No 1621. līdz pat 1938. gadam pilsētā bija Teitoņu ordeņa īpašumi. No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. 1961. gada 27. augustā pie pilsētas notika dzelzceļa katastrofa, kurā bojā gāja 19 cilvēki. Kopš 1993. gada — Čehijas sastāvā.
Sikhisms
Sikhismā nav priesteru. Dievkalpojumos svētos rakstus no svētās grāmatas Gurmukhi var lasīt ikviens sikhs, arī sievietes. Sikhismā nav nepieciešamas ārišķīgas lietas, kā tas ir daudzās citās reliģijās, lai notiktu pestīšana. Pestīšanai ir vajadzīgs guru, kas ir Dieva balss, un tikai meditējot var notikt pestīšana. Sikhisms ir monoteiska ticība, tas ir, sikhi tic tikai vienam Dievam, kā arī karmai un reinkarnācijai pēc nāves, sikhismā Dievs vienmēr ir mīlošs, viņā nav naida, viņš ir visa radītājs.